Petra a dalve ar sign dollar ? Meus ket komprenet... Hiriv an deiz e  vez paeet tout an traou ged an euro, hor monneiz, netra da wellet ged an dollar hag nomp ket bet aloubet choazh ged an arme a Estadou unanet!... Met ne verne ket : aet on da chortoz dirak ar burev tri chant tri, evel ma oa bet skrivet war ma zamm tiket... E ma sav e oan, peogwir ne oa ket trawalch a gadoerioù. Hag re gozh oa a chome a sav ivez. Marteze Minister ar budget neus ket argant awalch evit prenan kadoeriou... Met dor ar burev tri chant tri a chome serret daoust ma, e pad an amzer, tud oa o  vont e barzh bureviou all, pe o vont kuit. Iskiz oa ar jeu, un tammig.